Αθηναϊκή Ζυθοποιία

Η Αθηναϊκή Ζυθοποιία Α.Ε. είναι εταιρεία παραγωγής και εμπορίας μπίρας στην Ελλάδα και είναι μέλος του ολλανδικού Ομίλου Heineken. Παράγει και συσκευάζει στην Ελλάδα τις μπίρες Amstel, Amstel Pils, Amstel Bock, Amstel Radler, Heineken, ΑΛΦΑ, Fischer, Buckler, BIOΣ 5, Νύμφη, ΜΑΜΟΣ (σε συνεργασία με την οικογένεια Μάμου). Παράλληλα, εισάγει τις μπίρες SOL, Mc Farland, Erdinger, Chimay, Krusovice, Moretti κ.ά. Τα προϊόντα της διανέμονται και διατίθενται σε 11 χώρες παγκοσμίως.

 Η Αθηναϊκή Ζυθοποιία ιδρύθηκε το 1963 από μια ομάδα Ελλήνων επιχειρηματιών και αποτελεί μέλος του ομίλου Heineken N.V.. Λειτουργεί με έδρα την Αθήνα. Το πρώτο εργοστάσιο της Αθηναϊκής Ζυθοποιίας λειτούργησε στην Αθήνα το 1965 και παρήγαγε την μπύρα Amstel. Το 1975 εγκαινιάστηκε το δεύτερο εργοστάσιο στη Θεσσαλονίκη και το 1985 αγοράστηκε το τρίτο, στη ΒΙ.ΠΕ. Πάτρας. Από το 1993 λειτουργεί στη Λαμία η μονάδα εμφιάλωσης του Φυσικού Μεταλλικού Νερού ΙΟΛΗ. Η Αθηναϊκή Ζυθοποιία κατείχε δεσπόζουσα θέση στην ελληνική αγορά μπύρας, κατέχοντας τη μερίδα του λέοντος στην ελληνική αγορά τη δεκαετία του 2000, όταν ήλεγχε μέχρι το 82% της ελληνικής αγοράς μπύρας. Την 1η Δεκεμβρίου 2015, η Ολομέλεια της Επιτροπής Ανταγωνισμού έκρινε ότι η Αθηναϊκή Ζυθοποιία Α.Ε. είχε υιοθετήσει πολιτικές για τον αποκλεισμό και τον περιορισμό των δυνατοτήτων ανάπτυξης των ανταγωνιστών της και της επέβαλε πρόστιμο ύψους 31.451.211€. Ακολουθούν ημερομηνίες σταθμοί στις ιστορία της εταιρείας. 1963: Ίδρυση Αθηναϊκής Ζυθοποιίας 1965: Παραγωγή της Αmstel στην Ελλάδα 1975: Νέο εργοστάσιο στη Θεσσαλονίκη 1981: Εισαγωγή της Heineken στην ελληνική αγορά 1985: Νέο εργοστάσιο στην Πάτρα 1990-1993: Εισαγωγή της Buckler στην ελληνική αγορά 1993: Φυσικό μεταλλικό νερό ΙΟΛΗ και εμφιαλωτήριο στη Λαμία 1999-2000: Τα σήματα Fischer και ΑΛΦΑ στην ελληνική αγορά 2006: Η Amstel Pulse και το 5λιτρο βαρέλι της Heineken στην ελληνική αγορά 2009: Εισαγωγή των Krusovice, Moretti, Tiger στην ελληνική αγορά 2010: Εισαγωγή της ΒΙΟΣ 5, της μπίρας με πέντε δημητριακά στην ελληνική αγορά 2011: Η Amstel Pils στην ελληνική αγορά 2012: Η μπίρα SOL στην ελληνική αγορά Η Αθηναϊκή Ζυθοποιία παράγει προϊόντα υπό τις παρακάτω μάρκες, στην Ελλάδα (δίπλα στις επωνυμίες μπύρας, αντιπροσωπεύεται με σημαία η χώρα προέλευσης της μπύρας): Οι εγκαταστάσεις της Αθηναϊκής Ζυθοποιίας περιλαμβάνουν τρία εργοστάσια στην Ελλάδα (Αθήνα, Θεσσαλονίκη, Πάτρα), μία μονάδα εμφιάλωσης στη Λαμία και ένα υποκατάστημα στην Κρήτη. Η Αθηναϊκή Ζυθοποιία διαθέτει δύο βυνοποιεία στη Θεσσαλονίκη και την Πάτρα. Η Αθηναϊκή Ζυθοποιία υλοποιεί Πρόγραμμα Συμβολαιακής Καλλιέργειας Κριθαριού από το 2008. Η συμβολαιακή καλλιέργεια είναι μια διαδικασία, η οποία λειτουργεί με βάση τον καθορισμό τόσο της ελάχιστης εγγυημένης τιμής, όσο και της ποσότητας αγοράς του κριθαριού και συμφωνείται ανάμεσα στην εταιρία και τους παραγωγούς πριν τη σπορά. Η Αθηναϊκή Ζυθοποιία εξάγει προϊόντα στις παρακάτω περιοχές: Στην Ευρώπη: Γερμανία, Κύπρος, Μάλτα, Ολλανδία, Duty Free Ελλάδας (στα διεθνή αεροδρόμια και στα τελωνεία με Αλβανία, Βουλγαρία, Τουρκία και Βόρεια Μακεδονία) Στη Νοτιοανατολική Ευρώπη (Βαλκανικές xώρες): Αλβανία, Βουλγαρία Στην Αμερική: ΗΠΑ, Καναδάς Στη Μέση Ανατολή: Ισραήλ Στην Ωκεανία: Αυστραλία Επίσημος ιστότοπος